Document ID: 32006R0434

KOMISIJOS REGLAMENTAS (EB) Nr. 434/2006
2006 m. kovo 15 d.
iš dalies keičiantis Reglamentą (EB) Nr. 887/2005, dėl distiliavimo krizės atveju numatytos Tarybos reglamento (EB) Nr. 1493/1999 30 straipsnyje tam tikros kategorijos vynams Graikijoje pradžios
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 33 straipsnio 1 dalies f punktą,
kadangi:
(1)
Komisijos reglamentu (EB) Nr. 887/2005 (2) pradedamas vynų distiliavimas krizės atveju pagal Tarybos reglamento (EB) Nr. 1493/1999 30 straipsnį.
(2)
Kadangi tuo pačiu metu taikoma nemažai distiliavimo priemonių, Graikijos valdžios institucijos konstatavo, kad distiliavimo įmonių ir kontrolės institucijų pajėgumai nepakankami, kad būtų užtikrintas distiliavimo operacijų sklandumas. Siekiant užtikrinti Reglamente (EB) Nr. 887/2005 numatytos priemonės veiksmingumą, būtina pratęsti alkoholio pristatymo minėtame reglamente numatytai intervencinei agentūrai laikotarpį iki 2006 m. balandžio 30 d.
(3)
Todėl reikėtų iš dalies pakeisti Reglamentą (EB) Nr. 887/2005.
(4)
Šiame reglamente numatytos priemonės atitinka Vynininkystės vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 887/2005 4 straipsnio 1 dalies antras sakinys pakeičiamas taip:
„Pagamintas alkoholis turi būti pristatytas į intervencinę agentūrą pagal 6 straipsnio 1 dalį ne vėliau nei 2006 m. balandžio 30 d.“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. kovo 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 15 d.

Labels: 3
18
17
6